62021CJ0713_INF
Απόφαση του Δικαστηρίου (έβδομο τμήμα) της 9ης Φεβρουαρίου 2023 –Finanzamt X (Παροχή υπηρεσιών από τον ιδιοκτήτη στάβλων)
(Υπόθεση C‑713/21) (
1
)
«Προδικαστική παραπομπή – Κοινό σύστημα φόρου προστιθέμενης αξίας (ΦΠΑ) – Οδηγία 2006/112/EΚ – Άρθρο 2, παράγραφος 1, στοιχείο γʹ – Έννοια της “παροχής υπηρεσιών που πραγματοποιείται εξ επαχθούς αιτίας” – Ενιαία υπηρεσία η οποία συνίσταται στον σταβλισμό και στην προπόνηση αλόγων, καθώς και στη συμμετοχή τους σε αγώνες – Αμοιβή μέσω της εκχωρήσεως του 50 % του δικαιώματος στα κέρδη από τα έπαθλα τα οποία κερδίζουν τα άλογα στους αγώνες»
Εναρμόνιση των φορολογικών νομοθεσιών – Κοινό σύστημα φόρου προστιθέμενης αξίας – Πράξεις υποκείμενες στον φόρο – Παροχή υπηρεσιών που πραγματοποιείται εξ επαχθούς αιτίας – Έννοια – Ενιαία υπηρεσία η οποία συνίσταται στον σταβλισμό και στην προπόνηση αλόγων, καθώς και στη συμμετοχή τους σε αγώνες – Αμοιβή μέσω της εκχωρήσεως του 50 % του δικαιώματος στα κέρδη από τα έπαθλα τα οποία κερδίζουν τα άλογα στους αγώνες – Εμπίπτει
(Οδηγία 2006/112 του Συμβουλίου, άρθρο 2 § 1, στοιχείο γʹ)
(βλ. σκέψεις 49-51, 54 και διατακτ.)
Διατακτικό
Το άρθρο 2, παράγραφος 1, στοιχείο γʹ, της οδηγίας 2006/112/EΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας,
έχει την έννοια ότι:
αποτελεί παροχή υπηρεσιών εξ επαχθούς αιτίας η ενιαία υπηρεσία που παρέχεται από τον ιδιοκτήτη στάβλων για την εκπαίδευση αλόγων αγώνων, η οποία συνίσταται στον σταβλισμό και στην προπόνηση των αλόγων καθώς και στη συμμετοχή τους σε αγώνες, εφόσον ο ιδιοκτήτης των αλόγων αμείβει την εν λόγω υπηρεσία εκχωρώντας το 50 % του δικαιώματός του στα κέρδη από τα έπαθλα που κερδίζει σε περίπτωση νίκης ή από την κατάταξη των αλόγων του σε αγώνες.
(
1
)	ΕΕ C 119 της 14.3.2022.